Blaze7451/Wiki-th-20250601 huggingface dataset:
แม่หอบ

แม่หอบ หรือ จอมหอบ (Mud lobster, Mangrove lobster ) เป็นสัตว์น้ำประเภทสัตว์ไม่มีกระดูกสันหลังจำพวกครัสเตเชียนชนิดหนึ่ง  เป็นสิ่งมีชีวิตที่อยู่ในสกุล Thalassina และวงศ์ Thalassinidae  จัดเป็นสิ่งมีชีวิตโบราณหรือซากดึกดำบรรพ์มีชีวิตที่ดำรงเผ่าพันธุ์มาจนถึงปัจจุบัน โดยถือกำเนิดมาตั้งแต่ยุคไมโอซีนยาวนานถึง 16 ล้านปี
มีรูปร่างคล้ายกุ้งผสมกับปูโดยขาคู่แรกขนาดใหญ่คล้ายก้ามปู นอกจากใช้เดินแล้วยังทำหน้าที่ขุดรูและขนดินออกมากองคล้ายจอมปลวก แต่มีขนาดเล็กกว่า หัวเหมือนกุ้งมีขนาดใหญ่ ลำตัวสีแดงเข้มเป็นปล้อง ๆ คล้ายกั้ง ท้องขนาดเล็กยาวเรียวไม่มีแพนหาง ลักษณะคล้ายแมงป่อง มีขนาดความยาวประมาณ  20–30 เซนติเมตร (7.9–12 นิ้ว) 
อาศัยโดยการขุดรูอยู่ตามพื้นป่าชายเลน โดยขนดินขึ้นมากองทับถมกันเป็นเนินสูง และอาศัยอยู่ด้านใต้กองดินนั้น สามารถอยู่บนบกได้เป็นเวลานานกว่าครัสตาเซียนจำพวกอื่น ๆ  กินอาหารจำพวกอินทรีย์สารที่อยู่ในดินเลนในเวลากลางคืน  ในประเทศไทยพบเฉพาะป่าชายเลนทางภาคใต้ โดยเฉพาะภาคใต้ฝั่งทะเลอันดามัน ในต่างประเทศพบได้ที่รัฐเกรละ ในอินเดีย, ศรีลังกาจรดถึงเวียดนาม, หมู่เกาะริวกิวของญี่ปุ่น จนถึงชายฝั่งทะเลของปาปัวนิวกินีและออสเตรเลียทางตอนเหนือและตะวันตก รวมถึงฟิจิและซามัว พบได้รอบ ๆ พื้นที่เกษตรกรรม เช่น พื้นที่เพาะเลี้ยงปลาหรือกุ้ง โดยถือว่าเป็นสัตว์คุกคาม
การที่ได้ชื่อในภาษาไทยว่า "แม่หอบ" เนื่องจากมีความเชื่อว่า เนื้อของแม่หอบสามารถรักษาอาการหอบหืดได้ จึงนิยมนำมาเผาไฟรับประทานกันในอดีต สอดคล้องกับชื่อวิทยาศาสตร์ Thalassina ที่หมายถึง "การย้อนกลับทางเดินหายใจ" เพื่อให้เหงือกไม่มีสิ่งสกปรก
สถานะปัจจุบันของแม่หอบ ถือได้ว่าเสี่ยงต่อการสูญพันธุ์ อันเนื่องจากสภาวะแวดล้อมที่เปลี่ยนไป ประกอบกับเป็นสัตว์ที่ค่อนข้างบอบบางตายง่าย เช่น ในช่วงฤดูมรสุมน้ำทะเลอาจท่วมรูของแม่หอบ จนทำให้แม่หอบตายได้

**การจำแนก**
ในอดีตเคยเชื่อว่า แม่หอบ มีเพียงชนิดเดียว คือ Thalassina anomala มาอย่างยาวนาน แต่ปัจจุบันได้มีการศึกษาเพิ่มเติมในปี ค.ศ. 2009 โดยนักวิทยาศาสตร์ที่ศึกษาด้านครัสเตเชียนชาวเวียดนาม เหงียน หง็อก-โฮ และมิเชลล์ เดอ แซงต์ ลอรองต์ ชาวฝรั่งเศส พบว่ามีแปดชนิดและพบซากดึกดำบรรพ์ โดยจัดให้วงศ์ Thalassinidae อยู่ในอันดับฐาน Gebiidea พร้อมกับวงศ์ Upogebiidae,
Axianassidae และLaomediidae
ภาพ:Thalassina anomala - Fossil - Gunn Point, N Territory, Australia 86x35x40.jpg|thumb|left|ซากดึกดำบรรพ์ที่นอร์เทิร์นเทร์ริทอรี ออสเตรเลีย
ประกอบไปด้วย:
*Thalassina anomala Herbst, 1804 – อินโด-เวสต์แปซิฟิก, ชื่อพ้อง T. maxima
*Thalassina gracilis Dana, 1852 – ประเทศไทย, สิงคโปร์, อินโดนีเซีย และตะวันตกเฉียงเหนือของออสเตรเลีย
*Thalassina kelanang Moh & Chong, 2009 – มาเลเซีย
*Thalassina krempfi Ngoc-Ho & de Saint Laurent, 2009 – เวียดนาม, สิงคโปร์ และอินโดนีเซีย
*Thalassina pratas Lin, Komani & Chan, 2016 – จีน
*Thalassina spinirostris Ngoc-Ho & de Saint Laurent, 2009 – สิงคโปร์, มาเลเซีย
*Thalassina spinosa Ngoc-Ho & de Saint Laurent, 2009 – อินโดนีเซีย, อินเดีย และปาปัวนิวกินี
*Thalassina squamifera de Man, 1915 – ประเทศไทย, ฟิลิปปินส์, สิงคโปร์, อินโดนีเซีย, ปาปัวนิวกินี, หมู่เกาะโซโลมอน, ฟิจิ, ตอนเหนือของออสเตรเลีย
และซากดึกดำบรรพ์, Thalassina emerii พบที่ทางตอนเหนือของออสเตรเลีย, ปาปัวนิวกินี และอินโดนีเซีย

**อ้างอิง**

**แหล่งข้อมูลอื่น**
 Thalassina
หมวดหมู่:กุ้ง-กั้ง-ปู
หมวดหมู่:ซากดึกดำบรรพ์มีชีวิต
มาดามทุสโซ

พิพิธภัณฑ์หุ่นขี้ผึ้งมาดามทุสโซ ลอนดอน
พิพิธภัณฑ์หุ่นขี้ผึ้งมาดามทุสโซ ( เป็นพิพิธภัณฑ์หุ่นขี้ผึ้งที่ก่อตั้งโดยมารี ตูว์โซ (1 ธันวาคม ค.ศ. 1761 – 16 เมษายน ค.ศ. 1850) ช่างปั้นหุ่นขี้ผึ้งชาวฝรั่งเศส มีสาขาแรกตั้งอยู่ที่ถนนเบเกอร์ กรุงลอนดอน ตั้งขึ้นเมื่อปี ค.ศ. 1835
ปัจจุบันพิพิธภัณฑ์หุ่นขี้ผึ้งมาดามทุสโซเป็นสถานที่ท่องเที่ยวสำคัญของลอนดอน และมีการขยายสาขาออกไปในหลายเมืองใหญ่ทั่วโลก ดำเนินงานโดยบริษัท เมอร์ลิน เอนเตอร์เทนเมนต์ สัญชาติอังกฤษ

**สาขา**

**ยุโรป**
 ลอนดอน - อัมสเตอร์ดัม- เบอร์ลิน- แบล็กพูล - เวียนนา- บูดาเปสต์- อิสตันบูล- ปราก

**สหรัฐ**
 ฮอลลีวูด- ลาสเวกัส- นิวยอร์ก- วอชิงตัน ดี.ซี.- ออร์แลนโด- ซานฟรานซิสโก- แนชวิลล์

**เอเชียและโอเชียเนีย**
 ปักกิ่ง- อู่ฮั่น- ฮ่องกง- ฉงชิ่ง- เซี่ยงไฮ้- นิวเดลี- โตเกียว- สิงคโปร์- กรุงเทพมหานคร- ดูไบ- ซิดนีย์

**อ้างอิง**

**แหล่งข้อมูลอื่น**
หมวดหมู่:พิพิธภัณฑ์ในประเทศอังกฤษ
บ้านของบิล เกตส์

ไฟล์:Residence of Bill Gates.jpg|thumb|250px|บ้านของบิล เกตส์ ที่มองเห็นได้จากทะเลสาบวอชิงตัน
บ้านของบิล เกตส์ เป็นคฤหาสน์ขนาดใหญ่ในด้านข้างของเนินเขาที่สามารถมองเห็นทะเลสาบวอชิงตัน ซึ่งอยู่ในเมืองเมดินา รัฐวอชิงตัน โดยบ้านขนาด 66,000 ตารางฟุต (6,100 ตารางเมตร) ได้มีการระบุว่ามีการออกแบบพิเศษและใช้เทคโนโลยีร่วมประกอบด้วย และบ้านหลังนี้มีชื่อเรียกกันเล่นๆว่า ซานาดู 2.0
ในปี ค.ศ. 2002 ได้มีการรายงานถึงภาษีอสังหาริมทรัพย์นี้อยู่ที่ 1.063 ล้านดอลลาร์สหรัฐ จากการประเมินรวมมูลค่า 147.5 ล้านดอลลาร์สหรัฐ

**รายละเอียด**
บ้านหลังนี้มีการออกแบบที่ทันสมัยโดยเป็นรูปแบบบ้านสไตล์กระท่อมของชาวแปซิฟิกที่มีชื่อเรียกรูปแบบนี้ว่าแปซิฟิกลอดจ์ ซึ่งประกอบด้วยลักษณะแบบคลาสสิกอย่างเช่นห้องสมุดส่วนตัวขนาดใหญ่ทีมีหลังคารูปโดมและช่องให้แสงสว่างผ่านกลางหลังคาที่มีชื่อเรียกว่าโอคูลัส บ้านหลังนี้ยังมีลักษณะระบบเซิร์ฟเวอร์สำหรับอสังหาขนาดกว้าง ซึ่งใช้งานจากระบบวินโดวส์ รวมไปจนถึงพื้นปรับอุณหภูมิ และถนนสำหรับรถแล่นผ่าน แขกผู้มาเยือนจะได้รับไมโครชิปติดไว้กับตัวเมื่อมาถึงทางเข้าของห้อง ซึ่งมีการปรับอุณหภูมิ, ดนตรี และแสงสว่างโดยอัตโนมัติจากการตั้งค่าของแขกผู้มาเยือน ตามคำบรรยายที่เสมือนการออกทัศนาจร
เกตส์และเมลินดาผู้เป็นภรรยาต่างชื่นชอบนวนิยายเรื่องรักเธอสุดที่รักของเอฟ. สกอตต์ ฟิตซ์เจอรัลด์เป็นอย่างมาก เนื่องจากเสมือนมีการบันทึกถึงพวกเขาไว้ในห้องสมุด จากหน้าสุดท้ายของนวนิยายอีเมล:
"เขาได้มาสู่สนามหญ้าสีฟ้าที่เป็นทางยาว และความฝันของเขาต้องดูเหมือนกับอยู่ใกล้ให้ประจักษ์ โดยที่แทบจะไม่พลาดพลั้งในการเข้าใจถึงสิ่งนี้"

**ดูเพิ่ม**
 บิล เกตส์- ไมโครซอฟท์

**อ้างอิง**

**แหล่งข้อมูลอื่น**
  Video tour of Bill Gates's house date=2010-02-08 -  A paper cutout model of the house that you can build-  Tax info on the house from the King County GIS website date=2011-07-21 -  Architect's Website date=2007-09-28 -  Bill Gates's Home page
หมวดหมู่:บิล เกตส์
หมวดหมู่:บ้าน
แมลงวันตอมดอกไม้ บิล เกตส์

แมลงวันตอมดอกไม้ บิล เกตส์ (Bill Gates' flower fly; ชื่อวิทยาศาสตร์: Eristalis gatesi) เป็นแมลงวันตอมดอกไม้ ซึ่งพบในเขตป่าเมฆ เขาป่าดิบสูง ในประเทศคอสตาริกาเท่านั้น โดยได้รับการตั้งชื่อตามชื่อของบิล เกตส์ ส่วนแมลงวันตอมดอกไม้อีกสปีชี่ส์ที่อยู่อาศัยอยู่ในเขตเดียวกันก็ได้รับการตั้งชื่อตามพอล อัลเลน ซึ่งเป็นเพื่อนร่วมงานของบิล เกตส์ โดยให้ชื่อแมลงวันตอมดอกไม้อีกสปีชี่ส์นี้ว่าแมลงวันตอมดอกไม้ พอล อัลเลน (Eristalis alleni) โดยมีคริส ธอมสัน เป็นผู้ตั้งชื่อสปีชี่ส์เหล่านี้ ชื่อทั้งสองต่างเป็นที่รู้จักกันในวิชาวิทยาศาสตร์แขนงกีฏวิทยาด้านแมลงวัน

**อ้างอิง**

**ดูเพิ่ม**
 บิล เกตส์- แมลงวันตอมดอกไม้ พอล อัลเลน
หมวดหมู่:บิล เกตส์
หมวดหมู่:แมลงวัน
แมลงวันตอมดอกไม้ พอล อัลเลน

แมลงวันตอมดอกไม้ พอล อัลเลน (Paul Allen's flower fly; ชื่อวิทยาศาสตร์: Eristalis alleni Thompson) เป็นแมลงวันตอมดอกไม้ ซึ่งพบในเขตป่าคอสตาริกาบนที่ราบสูงภาคกลางเท่านั้น โดยได้รับการตั้งชื่อตามชื่อของพอล อัลเลน ส่วนแมลงวันตอมดอกไม้อีกสปีชี่ส์ที่อยู่อาศัยอยู่ในเขตเดียวกันก็ได้รับการตั้งชื่อตามบิล เกตส์ ซึ่งเป็นเพื่อนร่วมงานของพอล อัลเลน โดยให้ชื่อแมลงวันตอมดอกไม้อีกสปีชี่ส์นี้ว่าแมลงวันตอมดอกไม้ บิล เกตส์ (Eristalis gatesi)
มันเป็นพันธุ์เดียวกันกับแมลงวันตอมดอกไม้พันธุ์ใหญ่ซึ่งมีชื่อว่า Eristalis circe Williston, 1891 กับ Eristalis persa Williston, 1891 หากแต่มีสีตรงส่วนขาที่ต่างกัน

**ลักษณะทางชีววิทยา**
มีเพียงไม่กี่คนเท่านั้นที่จะทราบถึงลักษณะทางชีววิทยาของมัน แต่ผู้เชี่ยวชาญส่วนใหญ่ก็ทราบว่าจะพบมันใช้ชีวิตอยู่ร่วมกับดอกไม้สกุล Seneico 

**อ้างอิง**

**ดูเพิ่ม**
 พอล อัลเลน- แมลงวันตอมดอกไม้ บิล เกตส์
หมวดหมู่:แมลงวัน
หมวดหมู่:ซอฟต์แวร์ของออราเคิล

หมวดหมู่:ออราเคิล คอร์ปอเรชัน
หมวดหมู่:ซอฟต์แวร์แบ่งตามบริษัท
หมวดหมู่:ซอฟต์แวร์กรรมสิทธิ์
หยู เหวินเล่อ

หยู เหวินเล่อ (อักษรจีนตัวเต็ม: 余文樂, อักษรจีนตัวย่อ: 余文乐, พินอิน: yu2 wen2 le4) หรือที่นิยมเรียกในชื่อภาษาอังกฤษว่า ชอว์น หยู (Shawn Yue) ดารานักแสดงและนักร้องชาวฮ่องกง เกิดวันที่ 13 พฤศจิกายน ค.ศ. 1981
หยู เหวินเล่อ  เริ่มเข้าสู่วงการบันเทิงด้วยการเป็นนายแบบพาร์ทไทม์ หลังจากค้นพบโดยตัวแทนจาก บริษัทโมเดลลิ่ง ขณะเดินช็อปปิ้งกับเพื่อน และเป็นนายแบบเต็มตัวหลังจากเรียนจบมัธยมและกลายเป็นนายแบบยอดนิยมในเวลาไม่นาน (ร่วมรุ่นกับ เซียะ ถิงฟง) ต่อมาก็ได้มีโอกาสแสดงซีรีส์ของไต้หวันและออกอัลบั้มเพลง   โดยได้รับกล่าวขานว่าเป็นนักแสดงดาวรุ่ง  เมื่อมีโอกาสได้แสดงในภาพยนตร์หลายเรื่อง ได้แก่ Just One Look, Infernal Affairs, Infernal Affairs   II, The New Option, Feel 100% 2003, Next Station – Tin Hau, Left Hand และ Initial D 
โดยเฉพาะใน Infernal Affairs  II ที่ได้แสดงเป็น "เหยิน" ในวัยรุ่น ทำให้ชื่อเสียงของหยู เหวินเล่อ เป็นที่จดจำมากขึ้น 
ในปี ค.ศ. 2008 ได้มีโอกาสแสดงในภาพยนตร์ของอเมริกาและฝรั่งเศสเรื่อง I Come with the Rain ทำให้เป็นที่รู้จักในสากลมากขึ้น
ในปี ค.ศ. 2010 หยู เหวินเล่อ ได้แสดงในภาพยนตร์ไทยเรื่อง My Best Bodyguard ร่วมกับนักแสดงชาวไทยหลายคน เช่น ทูลกระหม่อมหญิงอุบลรัตนราชกัญญา สิริวัฒนาพรรณวดี, ชาคริต แย้มนาม และ ธีรภัทร์ สัจจกุล และเป็นนักแสดงรับเชิญในบทนายพลผู้กู้ชาติจีน ใน Legend of the Fist: The Return of Chen Zhen  และ Reign of Assassins

**ภาพยนตร์**
 Jiang Hu (2004)- Colour of the Loyalty (2005)- Initial D (2005)- Dragon Squad (2005)- Dragon Tiger Gate (2006)- Wo Hu (2006)- Diary (2006)- Invisible Target (2007)- Playboy Cops (2008)- Rule #1 (2008)- The Moss (2008)- Rebellion (2009)- Hot Summer Days (2010)- Legend of the Fist: The Return of Chen Zhen (2010)- My Best Bodyguard (2010)- The Guillotines (2012)- Wukong (2017)

**อ้างอิง**
  Shawn Yue (ชอว์น หยู)

**แหล่งข้อมูลอื่น**
 1284845-  Shawn Yue at Lovehkfilm.com-  Shawn Yue's Yahoo HK Blog date=2011-05-20 -  Shawn Yue's Cyworld Blog date=2008-08-30 
หมวดหมู่:นักแสดงฮ่องกง
หมวดหมู่:นักร้องชายชาวฮ่องกง
การปฏิวัติ 5 ตุลาคม ค.ศ. 1910

การก่อตั้งสาธารณรัฐโปรตุเกสที่หนึ่ง เป็นผลลัพธ์ของรัฐประหาร โดยพรรคสาธารณรัฐนิยมโปรตุเกสในวันที่ 5 ตุลาคม ค.ศ. 1910 ส่งผลให้ระบอบ ราชาธิปไตยภายใต้รัฐธรรมนูญสิ้นสุดลงและโปรตุเกสเปลี่ยนการปกครองไปสู่ระบอบสาธารณรัฐ การสูญเสียดินแดนอาณานิคมแก่สหราชอาณาจักร, ค่าใช้จ่ายของพระราชวงศ์, อำนาจของศาสนจักร, ความไร้เสถียรภาพทางการเมืองและสังคม, ระบบการเมืองสองพรรค (พรรคก้าวหน้าและพรรคเรเจเนราดอร์), ระบอบเผด็จการของนายกรัฐมนตรีฌูเอา ฟรังโก รวมไปถึงความล้มเหลวที่จะนำพาประเทศไปสู่ความทันสมัย ทั้งหมดทั้งมวลนี้ล้วนทำให้สถาบันพระมหากษัตริย์โปรตุเกสเสื่อมความนิยมอย่างรุนแรง ทำให้ฝ่ายนิยมสาธารณรัฐ โดยเฉพาะพรรคสาธารณรัฐนิยมมองเห็นลู่ทางในการใช้ความได้เปรียบจากสถานการณ์ดังกล่าว พรรคสาธารณรัฐนิยมฉายภาพตนเองว่าเป็นเพียงผู้เดียวที่สามารถนำพาประเทศกลับไปสู่ความยิ่งใหญ่ในอดีต และนำโปรตุเกสไปสู่หนทางแห่งความก้าวหน้า
สาธารณรัฐถูกประกาศให้สถาปนาขึ้น ณ เวลา 9.00 นาฬิกา ของวันที่ 5 ตุลาคม ค.ศ. 1910 จากระเบียงศาลากลางรัฐบาลท้องถิ่น ปาโซโดกอนเซโล (Paços do Concelho) ในกรุงลิสบอน ภายหลังจากการที่กองทัพไม่สมัครใจที่จะต่อสู้กับกองกำลังปฏิวัติอันประกอบด้วยเหล่าทหารและกะลาสีจำนวนเกือบสองพันนายในวันที่ 3 และ 4 ตุลาคม ภายหลังการปฏิวัติ รัฐบาลเฉพาะกาลภายใต้การนำของนายเตโอฟิโล บรากา เข้าบริหารประเทศจนมีการประกาศใช้รัฐธรรมนูญในปี ค.ศ. 1911 อันเป็นจุดเริ่มต้นของสาธารณรัฐที่หนึ่ง ซึ่งการปฏิวัตินี้ยังส่งผลให้เกิดการเปลี่ยนแปลงอัตลักษณ์ของชาติหลายอย่าง เช่น เพลงชาติและธงชาติ นอกจากนี้สาธารณรัฐที่ถือกำเนิดขึ้นใหม่นี้ได้ขึ้นชื่อว่ามีแนวความคิดต่อต้านศาสนจักรอย่างรุนแรง ดังจะเห็นได้จากการที่รัฐธรรมนูญอำนวยให้เกิดเสรีภาพแก่พลเรือนอย่างเต็มที่แต่ไม่ครอบคลุมถึงเสรีภาพทางศาสนาของคริสตจักรคาทอลิก

**หมายเหตุ**

**อ้างอิง**
 OnWar.com, Armed Conflict Events Data  Naval Mutiny in Portugal 1910
หมวดหมู่:การปฏิวัติ
หมวดหมู่:การปฏิวัติแบ่งตามประเทศ
หมวดหมู่:สาธารณรัฐโปรตุเกสที่หนึ่ง
แก๊งออฟโฟร์ (ประเทศไทย)

แก๊งออฟโฟร์ เป็นที่สมาชิกพรรคพลังประชาชนใช้สื่อถึงบุคคลสี่คนในพรรค ซึ่งอ้างว่าพยายามจะยึดอำนาจภายในพรรค หลังจากพันตำรวจโททักษิณ ชินวัตรออกนอกประเทศ ได้แก่
# สมัคร สุนทรเวช หัวหน้าพรรค 
# ธีรพล นพรัมภา เลขาธิการนายสมัคร 
# เนวิน ชิดชอบ หัวหน้ากลุ่มเพื่อนเนวิน และ
# สุรพงษ์ สืบวงศ์ลี เลขาธิการพรรค 
ต่อมา เมื่อพรรคประชาธิปัตย์ได้จัดตั้งรัฐบาลผสม เฉลิมชัย ศรีอ่อน รองหัวหน้าพรรคประชาธิปัตย์ และสมาชิกสภาผู้แทนราษฎรประจวบคีรีขันธ์ ผู้ผิดหวังในตำแหน่ง จึงเปิดเผยว่า ภายในพรรคประชาธิปัตย์ก็มี "แก๊งออฟโฟร์" เช่นเดียวกัน โดยอ้างว่ามีอำนาจกำหนดทิศทางของพรรค ได้แก่ 
# สาทิตย์ วงศ์หนองเตย กรรมการบริหารพรรค
# ศิริวรรณ ปราศจากศัตรู  รองเลขาธิการพรรค 
# อัญชลี วานิช เทพบุตร เหรัญญิกพรรค และ
# วิทยา แก้วภราดัย รองหัวหน้าพรรคดูแลภาคใต้ 
สุเทพ เทือกสุบรรณ เลขาธิการพรรค, อภิสิทธิ์ เวชชาชีวะ หัวหน้าพรรค และจุติ ไกรฤกษ์ สมาชิกสภาผู้แทนราษฎรพิษณุโลก  ที่พลาดตำแหน่งเช่นเดียวกัน ปฏิเสธเรื่องดังกล่าว

**อ้างอิง**
หมวดหมู่:คำศัพท์การเมืองไทย
หมวดหมู่:กลุ่มแยกพรรคการเมือง
ทางหลวงแผ่นดินหมายเลข 37

ทางหลวงแผ่นดินหมายเลข 37  สายชะอำ–ปราณบุรี เป็นถนนแอสฟัลต์คอนกรีตขนาด 4 ช่องจราจรไป-กลับ ถนนสายนี้ได้รับการกำหนดให้เป็นส่วนหนึ่งของทางหลวงเอเชียสาย 2

**รายละเอียดของเส้นทาง**
ทางหลวงแผ่นดินหมายเลข 37  สายชะอำ–ปราณบุรี เป็นถนนเลี่ยงเมืองชะอำ จังหวัดเพชรบุรี และเลี่ยงเมืองหัวหิน จังหวัดประจวบคีรีขันธ์ เริ่มต้นที่ทางแยกต่างระดับชะอำ บริเวณกิโลเมตรที่ 187+682 ของทางหลวงแผ่นดินหมายเลข 4 (ถนนเพชรเกษม) ในตำบลเขาใหญ่ อำเภอชะอำ จังหวัดเพชรบุรี มีเส้นทางลงไปทางทิศใต้ ไปสิ้นสุดที่ทางแยกต่างระดับวังยาว บริเวณกิโลเมตรที่ 237+009 ของทางหลวงแผ่นดินหมายเลข 4 (ถนนเพชรเกษม) ในตำบลเขาน้อย อำเภอปราณบุรี จังหวัดประจวบคีรีขันธ์ รวมระยะทาง 47.468 กิโลเมตร
เส้นทางสายนี้เดิมกำหนดเป็นทางหลวงแผ่นดินหมายเลข 4 และในอดีตรหัสทางหลวงแผ่นดินหมายเลข 37 เคยใช้กำหนดเป็นหมายเลขของถนนวงแหวนรอบนอก (ตะวันตก) ซึ่งภายหลังได้รับพระบรมราชนุญาตให้ชื่อว่า "ถนนกาญจนาภิเษก" และกำหนดรหัสทางเป็นทางหลวงพิเศษหมายเลข 9 ซึ่งทำให้รหัสทางหลวงแผ่นดินหมายเลข 37 ว่างลง จนกระทั่งได้นำมาใช้กำหนดในทางเลี่ยงเมืองช่วงชะอำ–ปราณบุรี ของทางหลวงแผ่นดินหมายเลข 4

**รายชื่อทางแยก**

**แหล่งข้อมูลอื่น**
  ระบบสารสนเทศโครงข่ายทางหลวง date=2016-06-16 
37
2-37
3-37
หมวดหมู่:ถนนในจังหวัดเพชรบุรี
หมวดหมู่:ถนนในจังหวัดประจวบคีรีขันธ์
กระบวนการเผาไหม้คาร์บอน

กระบวนการเผาไหม้คาร์บอน หรือ ฟิวชั่นคาร์บอน เป็นชุดของปฏิกิริยานิวเคลียร์ฟิวชั่นซึ่งเกิดขึ้นในดาวมวลมาก (อย่างน้อย 5 เท่าของมวลดวงอาทิตย์ตั้งแต่แรกเกิด) ซึ่งได้เผาผลาญธาตุที่เบากว่าในแกนกลาง กระบวนการดังกล่าวต้องการอุณหภูมิและความหนาแน่นที่สูงมาก (6×108 เคลวิน หรือ 50 กิโลอิเล็กตรอนโวลต์ และราว 2×108 กิโลกรัมต่อลูกบาศก์เมตร)
ตัวเลขของอุณหภูมิและความหนาแน่นนี้เป็นเพียงแนวทางเท่านั้น ดาวมวลมากจำนวนมากได้เผาผลาญเชื้อเพลิงนิวเคลียร์เร็วกว่านี้ เนื่องจากมันต้องหักล้างกับแรงโน้มถ่วงที่มากกว่าเพื่อที่จะรักษาสภาวะสมดุลอุทกสถิต ซึ่งมีความหมายโดยทั่วไปว่า อุณหภูมิที่สูงกว่า ถึงแม้ว่าจะมีความหนาแน่นต่ำกว่าสำหรับดาวมวลมากที่น้อยกว่า เพื่อที่จะได้มวลและระดับของวิวัฒนาการที่แม่นยำ มีความจำเป็นที่จะต้องใช้ตัวเลขรูปแบบดาวซึ่งคำนวณโดยลอการิทึมคอมพิวเตอร์ รูปแบบดังกล่าวได้มีการปรับปรุงให้ดีขึ้นอย่างต่อเนื่องขึ้นอยู่กับการทดลองอนุภาคฟิสิกส์ (ซึ่งตรวจวัดอัตราปฏิกิริยานิวเคลียร์) และการสังเกตทางดาราศาสตร์ (ซึ่งรวมไปถึงการสังเกตการหายไปของมวลโดยตรง การตรวจจับผลิตภัณฑ์นิวเคลียร์จากการสังเกตสเปกตรัมหลังจากเขตการพาความร้อนพัฒนาขึ้นจากพื้นผิวไปยังพื้นที่เผาไหม้ฟิวชั่น)

**ปฏิกิริยาฟิวชั่น**
ปฏิกิริยาฟิวชั่นที่เกิดขึ้น:

**อ้างอิง**
หมวดหมู่:การสังเคราะห์นิวเคลียส
กระบวนการเผาไหม้ออกซิเจน

กระบวนการเผาไหม้ออกซิเจน เป็นชุดของปฏิกิริยานิวเคลียร์ฟิวชั่นซึ่งเกิดขึ้นในดาวมวลมากที่ใช้ธาตุที่เบากว่าในแกนกลางจนหมด กระบวนการดังกล่าวเกิดขึ้นที่อุณหภูมิประมาณ 1.5 × 109 เคลวิน / 130 กิโลอิเล็กตรอนโวลต์ และความหนาแน่น 1010 กิโลกรัมต่อลูกบาศก์เมตร
ปฏิกิริยาที่เกิดขึ้น:
ด้วยกระบวนการเผาไหม้นีออน แกนที่เฉื่อยชาของออกซิเจน-แมกนีเซียมก่อตัว ณ ใจกลางดาวฤกษ์ เมื่อกระบวนการเผาไหม้นีออนสิ้นสุดลง แกนกลางจะยุบตัวลงและเพิ่มอุณหภูมิขึ้นจนถึงจุดที่สามารถเผาไหม้ออกซิเจนได้ ในเวลาหกเดือนถึงหนึ่งปี ดาวฤกษ์จะใช้ออกซิเจนทั้งหมดในดาว ซึ่งก่อให้เกิดแกนกลางของดาวซึ่งเติมไปด้วยซิลิกอน แกนกลางจะเฉื่อยเพราะมันไม่มีอุณหภูมิสูงพอสำหรับกระบวนการเผาไหม้ซิลิกอน เมื่อออกซิเจนหมดไป แกนกลางจะหยุดผลิตพลังงานฟิวชั่นและยุบตัวลง การยุบตัวดังกล่าวได้เร่งอุณหภูมิภายในดาวขึ้นสูงจนสามารถเผาไหม้ซิลกอน

**อ้างอิง**

**แหล่งข้อมูลอื่น**
  The Astrophysics spectator
หมวดหมู่:การสังเคราะห์นิวเคลียส
แม่แบบ:LinkForElement/doc

Template that returns the wikipedia page for an element given its name or the wikipedia page for an isotope given the element's name and its mass number.

**Example usage**
 will return "Mercury"- will return "238"
When using a common name for an element that goes against the Wikipedia style guide for element names, a warning message will inform the editor about this. There are currently three such names:- will return "nocategory=true"- will return "nocategory=true"- will return "nocategory=true"
Because the output of this script is expected to get used in a link and any error message this script outputs will also contain links, the error message will look corrupt. It is recommended that you use CheckElement to check that no error message will be output before using this template. If CheckElement returns an error message, you should output that error message instead.

**See also**
 CheckElement- SymbolForElement- ProtonsForElement- NeutronsForElement
ทางหลวงแผ่นดินหมายเลข 402

ทางหลวงแผ่นดินหมายเลข 402 สายโคกกลอย–เมืองภูเก็ต หรือ ถนนเทพกระษัตรี เป็นทางหลวงสายหลักที่เชื่อมจังหวัดภูเก็ตเข้ากับแผ่นดินใหญ่ มีความยาวประมาณ 48 กิโลเมตร อยู่ในจังหวัดพังงาประมาณ 8 กิโลเมตร และอยู่ในจังหวัดภูเก็ตประมาณ 40 กิโลเมตร อยู่ในความรับผิดชอบของแขวงการทางภูเก็ต ตลอดสาย ตั้งแต่ด่านตรวจภูเก็ต-ต่อเขตเทศบาลนครภูเก็ตควบคุมแต่เดิมนับหลักกิโลเมตรจากศาลากลางภูเก็ต ปัจจุบันนับหลักกิโลเมตร 0 สี่แยกโคกกลอย - ต่อเขตเทศบาลเมืองนครภูเก็ตควบคุมกิโลเมตรที่ 48+958

**ทางแยกสำคัญ**

**ถนนเลี่ยงเมือง**
 เลี่ยงเมืองโคกกลอย กำหนดเป็นทางหลวงแผ่นดินหมายเลข 4303 ระยะทาง 5 กิโลเมตร- เลี่ยงเมืองภูเก็ต กำหนดเป็นทางหลวงแผ่นดินหมายเลข 4024

**อ้างอิง**
402
3-402
402
402
สืบสวนป่วนรัก

สืบสวนป่วนรัก เป็นละครโทรทัศน์ไทย แนวแอ็คชั่น-คอมมาดี้ ออกฉายเมื่อวันที่  16 สิงหาคม พ.ศ. 2553 ถึงวันที่ 20 กันยายน พ.ศ. 2553 ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท เกโนไก จำกัด บทประพันธ์และบทโทรทัศน์โดย สนุกคิด สนิทเขียน กำกับการแสดงโดย ผิน เกรียงไกรสกุล

**รายชื่อนักแสดง**

**เรื่องย่อ**
"ลายเมฆ" สายลับมือหนึ่งของกรมตำรวจที่กำลังจะปลดระวางตัวเองเพราะต้องการทุ่มเวลาให้ "ฟ้าคราม" ลูกสาวให้มากกว่าเดิม เพราะที่ผ่านมาเขาต้องปกปิดสถานะความเป็นสายลับของตัวเอง จึงต้องวางตัวเป็นคนขี้ขลาดอ่อนแอ ยิ่งทำให้ลูกสาวหมดศรัทธาในตัวเขา ขณะเดียวกัน "ปีแสง" สายลับมือใหม่ไฟแรง ดีกรีเกียรตินิยมจากโรงเรียนตำรวจ เชื่อมั่นในตัวเองสูง คิดจะวัดรอยเท้าลายเมฆ ซึ่งทางกรมตำรวจก็ให้ทั้งคู่มาเป็นคู่หูกัน เพื่อให้ปีแสงได้เรียนรู้ประสบการณ์การทำงานจริง
ทั้งลายเมฆและปีแสงได้รับคดียาเสพติดของ "คงเดช" เศรษฐีหนุ่มใหญ่ที่ทางตำรวจเชื่อว่าเขาเป็นราชายาเสพติด จึงมอบหมายให้ลายเมฆและปีแสงช่วยกันสืบหาหลักฐานเพื่อจับคงเดชให้ได้
เรื่องราวลับๆ ของสายลับจอมป่วน ทั้ง "ลายเมฆ" และ "ปีแสง" จะอลวนกันแค่ไหน ต้องติดตามชมในละคร "สืบสวนป่วนรัก"

**บทตัวละคร**
 วรเวช ดานุวงศ์ รับบท ปีแสง
สายลับมือใหม่ไฟแรง ดีกรีเกียรตินิยมจากโรงเรียนตำรวจ เชื่อมั่นในตัวเองสูง ชอบความท้าทาย กล้าได้กล้าเสีย คิดจะวัดร้อยเท้าลายเมฆ หลงชอบฟ้าครามตั้งแต่แรกเห็น เมื่อรู้ว่าฟ้าครามเป็นลูกสาวสุดรักสุดหวงของลายเมฆ จึงตามจีบฟ้าครามอย่างไม่เกรงกลัว- อัมรินทร์ นิติพน รับบทเป็น ลายเมฆ
สายลับมือหนึ่งของกรมตำรวจ แต่ต้องปกปิดสถานะความเป็นสายลับเอาไว้ จึงต้องวางตัวเป็นคนขี้ขลาดอ่อนแอ แถมยังต้องออกไปปฏิบัติภารกิจบ่อยๆ จึงไม่ค่อยมีเวลาอยู่กับครอบครัว ยิ่งทำให้ลูกสาวหมดศรัทธาในตัวเขาลงเรื่อยๆ- จอมขวัญ ลีละพงศ์ประสุต รับบท ฟ้าคราม
สาวสวย น่ารัก จิตใจดี เป็นลูกสาวคนเดียวของลายเมฆ แต่แม่ของเธอได้เสียชีวิตตั้งแต่เธอยังเล็กๆ บวกกับพ่อที่ไม่ค่อยมีเวลาให้ จึงคล้ายจะกลายเป็นเด็กมีปัญหา เธอเกลียดพ่อที่ไม่มีเวลาให้เธอ และอยากให้พ่อของตัวเองแสดงความเป็นผู้นำเหมือนกับพ่อคนอื่น ๆ บ้าง- ธัญญาเรศ รามณรงค์ รับบท ครูพลอย
ครูสอนการแสดงที่ฟ้าครามเคารพ ทั้งสวยทั้งเก่ง เธอพยายามสอนฟ้าครามให้มองพ่อในแง่ดี พร้อมทั้งให้สัญญากับฟ้าครามว่าจะเปลี่ยนพฤติกรรมลายเมฆให้กลับมาเป็นพ่อที่ดีให้ได้

**ส่วนเกี่ยวข้อง**
 สืบสวนป่วนกำลังสาม
หมวดหมู่:ละครโทรทัศน์ไทย
อาซา

อาซา  (阿, Ah Sa) หรือที่นิยมเรียกในชื่อภาษาอังกฤษว่า ชาร์ลีน ชอย (Charlene Choi) ดารานักแสดงและนักร้องสาวชาวฮ่องกงชื่อดัง ในนามวง ทวินส์ คู่กับ อาเจียว หรือ จิลเลียน ชุง 
อาซา มีชื่อจริงว่า ไช่ จั๋วเอี๋ยน (อักษรจีนตัวเต็ม: 蔡卓妍, พินอิน: Cài Zhuóyán, อังกฤษ: Choi Cheuk Yin) เกิดเมื่อวันที่ 22 พฤศจิกายน ค.ศ. 1982 ที่แวนคูเวอร์ ประเทศแคนาดา โดยเป็นลูกสาวคนเดียวของครอบครัว เมื่อเริ่มโตขึ้นพ่อแม่ก็หย่าร้างกัน ปัจจุบันเธออาศัยอยู่กับพ่อ เข้าสู่วงการครั้งแรกขณะเรียนอยู่ชั้น ม.3 เธอถ่ายแบบโฆษณาและนิตยสาร หลังจากนั้น จนกระทั่งในปี ค.ศ. 2000 ได้แสดงภาพยนตร์เรื่อง What is a Good Teacher และได้เซ็นสัญญาเข้าเป็นนักร้องในสังกัด EEG ออกอัลบั้มเพลงร่วมกับอาเจียว ในนาม ทวินส์ 
ผลงานการแสดงทั้งซีรีส์และภาพยนตร์ที่ประสบความสำเร็จ อาทิ Funeral March (ค.ศ. 2001), My Wife is 18 (ค.ศ. 2002),  The Twins Effect (ค.ศ. 2003), The Twins Effect 2 (ค.ศ. 2004), House Of Fury (ค.ศ. 2005), All About Love ในปีเดียวกัน, The Storm Warriors (ค.ศ. 2009) เป็นต้น ในส่วนของซีรีส์ ก็ได้แก่ ไซอิ๋ว (ค.ศ. 2001) ของทีวีบี เป็นต้น
ชีวิตส่วนตัว ในต้นปี ค.ศ. 2010 ถูกขุดคุ้ยว่าได้เคยแต่งงานแล้วอย่างเงียบ ๆ ที่ลอสแอนเจลิส เมื่อปี ค.ศ. 2006 กับ เจิ้ง จงจี นักแสดงหนุ่มใหญ่ชาวฮ่องกง ซึ่งทั้งคู่ได้แถลงข่าวว่าได้หย่าร้างกัน

**อ้างอิง**

**แหล่งข้อมูลอื่น**
  date=2010-10-24  ไช่จั๊วเหยียน (อาซา) - Charlene Choi Twins-  ข้อมูลจากIMDb
หมวดหมู่:นักร้องฮ่องกง
หมวดหมู่:นักแสดงภาพยนตร์ฮ่องกง
หมวดหมู่:นางแบบฮ่องกง
ความดันสถานะเสื่อมของอิเล็กตรอน

ความดันสถานะเสื่อมของอิเล็กตรอน หรือ ความดันดีเจเนอเรซีของอิเล็กตรอน (electron degeneracy pressure) เป็นผลสืบเนื่องมาจากหลักการกีดกันของเพาลี ซึ่งกล่าวว่า เฟอร์มิออนสองตัวไม่สามารถอยู่ในสถานะควอนตัมเดียวกันในเวลาเดียวกัน แรงที่เกิดขึ้นจากความดันนี้กำหนดขีดจำกัดขอบเขตที่สสารจะสามารถถูกบีบอัดเข้าด้วยกันโดยไม่กลายเป็นดาวนิวตรอนหรือหลุมดำ แรงดังกล่าวนับว่ามีความสำคัญอย่างมากต่อฟิสิกส์ดาราศาสตร์ เนื่องจากอธิบายการมีอยู่ของดาวแคระขาว
เมื่ออิเล็กตรอนถูกบีบอัดเข้าใกล้กันมากเกินไป อนุภาคที่แยกออกไปจะทำให้มันต้องมีระดับพลังงานที่เปลี่ยนไปเช่นกัน ในการเพิ่มอิเล็กตรอนอีกอนุภาคหนึ่งให้กับปริมาตรที่ให้มาจะต้องมีการเพิ่มระดับพลังงานของอิเล็กตรอนเพื่อสร้างพื้นที่ว่าง และปัจจัยดังกล่าวเป็นพลังงานซึ่งบีบอัดวัสดุซึ่งอยู่ในรูปของแรงดัน
ความดันสถานะเสื่อมของอิเล็กตรอนในวัตถุสามารถคำนวณได้จาก

โดยที่  คือ ค่าคงตัวของพลังค์  คือ มวลของอิเล็กตรอน  คือ มวลของโปรตอน  คือ ความหนาแน่น และ  คือ อัตราส่วนของจำนวนอิเล็กตรอนต่อจำนวนโปรตอน (เมื่อพลังงานอนุภาคเพิ่มขึ้นถึงระดับสัมพัทธภาพ จำเป็นต้องใช้สูตรที่ดัดแปลง)
ความดันสถานะเสื่อมของอิเล็กตรอนจะช่วยยับยั้งการยุบตัวเนื่องจากแรงโน้มถ่วงของดาวฤกษ์ หากว่ามวลของมันต่ำกว่าขีดจำกัดจันทรเศขร (1.38 เท่าของมวลดวงอาทิตย์) แรงดันดังกล่าวจะป้องกันมิให้ดาวแคระขาวสลายตัว ดาวฤกษ์ซึ่งมีมวลเกินกว่านี้และไม่มีเชื้อเพลิงนิวเคลียร์ที่สามารถใช้การได้อยู่จะเกิดการยุบตัวลงต่อไปจนกลายเป็นดาวนิวตรอนหรือหลุมดำ เนื่องจากความดันสถานะเสื่อมที่ได้จากอิเล็กตรอนไม่อาจสู้แรงดึงดูดเนื่องจากความโน้มถ่วงได้

**อ้างอิง**
หมวดหมู่:วิวัฒนาการของดาวฤกษ์
หมวดหมู่:ดาวแคระขาว
โซโนตไลต์

โซโนตไลต์เป็นแร่ในกลุ่มแคลเซียม ซิลิเกตและออกไซด์

**แหล่งที่พบ**

**ต่างประเทศ**
สามารถพบแร่โซโนตไลต์ในประเทศ- กรีนแลนด์
** Tunu- แคนาดา 
** รัฐนิวฟันด์แลนด์และแลบราดอร์, รัฐควิเบก ที่เหมืองเจฟไฟร์และเหมืองหินครอส- ประเทศเยอรมนี
** รัฐเฮ็สเซิน ที่เหมืองหินกลาสเบิร์ก- สาธารณรัฐเช็ก
** รัฐโมราเวีย- ออสเตรเลีย 
** รัฐแทสเมเนีย บริเวณเขตฮิวออน ใกล้กับแม่น้ำเวลด์, รัฐวิกตอเรีย บริเวณเขตเชสเนย์ เวลล์- ไอซ์แลนด์
** Vestmannaeyjar

**อ้างอิง**

**แหล่งข้อมูลอื่น**
หมวดหมู่:แร่แคลเซียม
หมวดหมู่:แร่ซิลิเกต
หมวดหมู่:แร่ไฮดรอกไซด์
รายชื่อตอนในเบ็นเท็น: อัลติเมทเอเลี่ยน

รายชื่อตอนของการ์ตูนทีวีแอนิเมชันของประเทศสหรัฐอเมริกาเรื่องเบ็นเท็น: อัลติเมทเอเลี่ยน

**ภาพรวม**

**ฤดูกาลที่ 1**
 ตอนที่ 1-10 : จะออกอากาศทุกวันอาทิตย์ เวลา 9.00 น. และมีฉายซ้ำเวลา 19.00 น.ของวันอาทิตย์ , 9.00 น. และ 19.00 น. วันเสาร์ถัดมา- ตอนที่ 11-18 : จะออกอากาศทุกวันเสาร์ เวลา 10.00 น. ในช่วง เบ็นเท็น ไทม์แมชชีน (ช่วงพิเศษของการ์ตูนเน็ตเวิร์ค) และฉายซ้ำในเวลา 19.00 น. ของวันเดียวกัน - ตอนที่ 19-20 : จะออกอากาศเป็นพิเศษในช่วง เอเลี่ยนเน็ตเวิร์ก เวลา 10.00 น. ของวันที่ 30 ก.ค. 54

**ฤดูกาลที่ 2**
ตอนที่ 21-30 : จะฉายทุกวันอาทิตย์ เวลา 8.00 น. และจะฉายซ้ำในวันศุกร์ เวลา 18.00 น.
หมายเหตุ : ในตอนที่ 27 , 28 , 29 และ 30 ของไทย จะตรงกับตอนที่ 30 , 27 , 28 , 29 ของอเมริกาตามลำดับ

**ฤดูกาลที่ 3**

**อ้างอิง**
บ
หมวดหมู่:เบ็นเท็น
วิกิพีเดีย:เสนอบทความคุณภาพ/มหานวดาราประเภท 1เอ

=== ซูเปอร์โนวาประเภท Ia**
ซูเปอร์โนวาประเภท Ia ถูกเสนอเมื่อ 3 ตุลาคม พ.ศ. 2553 และจะได้รับการพิจารณาภายในวันที่ 17 ตุลาคม พ.ศ. 2553
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 31 ตุลาคม พ.ศ. 2553
 เสนอชื่อโดย Horus | พูดคุย
สนับสนุน 
#  --octahedron80 01:26, 19 ตุลาคม 2553 (ICT)
#  --Chale yan 06:40, 22 ตุลาคม 2553 (ICT)
#  --Jo Shigeru  08:55, 22 ตุลาคม 2553 (ICT)
#  --เอ็มสกาย 13:23, 24 ตุลาคม 2553 (ICT)
#  --Tinuviel | พูดคุย 100px 17:06, 30 ตุลาคม 2553 (ICT)
คัดค้าน
#
#
เสนอแนะการปรับปรุง
# ยังเป็นโครงอยู่เลย เหอๆ --Jo Shigeru  22:22, 3 ตุลาคม 2553 (ICT)
#: ตอนนี้ไม่ใช่แล้ว --Horus | พูดคุย 06:38, 4 ตุลาคม 2553 (ICT)
# ดูเนื้อหาแล้วยังนึกไม่ออกว่าต้องการหัวข้ออะไรเพิ่มเติมอีกบ้าง เพราะเป็นบทความเกี่ยวกับดาราศาสตร์ที่ผมไม่คุ้นเคย คุณอาจลองค้นคว้าหัวข้อเพิ่มเติมเพราะผมเห็นว่าประเด็นมันน้อยไปหน่อย ภาษาบางจุดอ่านแล้วงงงวยเช่น "ขีดจำกัดจันทรสิกขา" หรือ "พอกพูน" ใช้คำอื่นได้ไหมครับ ที่บอกว่าเป็นระดับโครงนั้นผมไม่เห็นด้วยเพราะ ผมเข้าใจว่าโครงหมายถึง บทความที่เพิ่งเริ่มต้นการพัฒนาส่วนหนึ่ง หรือยังเขียนไม่เสร็จ แค่ขึ้นโครงเอาไว้ ปัจจุบันถือว่าอยู่ในระดับพอใช้ครับ --octahedron80 00:35, 4 ตุลาคม 2553 (ICT)
#: อนึ่งผมเพิ่มวงเล็บ (หนึ่ง-เอ) เอาไว้ เผื่อใครจะเผลออ่านไปเป็น เอีย ครับ --octahedron80 00:44, 4 ตุลาคม 2553 (ICT)
#: สำหรับคำศัพท์ผมนำมาจากการแปลของคุณ Tinuviel น่ะครับ เนื่องจากมันเป็นศัพท์เฉพาะ เลยไม่น่าจะใช้คำอื่นได้อีก ป.ล. สำหรับหัวข้อเพิ่มเติม พอจะดูจากวิกิพีเดียเยอรมันหรือภาษาจีนได้ไหมครับ เป็น GA เหมือนกัน (ไม่ได้แล้วล่ะครับ WP จีนเหมือนกับอังกฤษ ส่วนของเยอรมันเป็นซูเปอร์โนวา) --Horus | พูดคุย 06:48, 4 ตุลาคม 2553 (ICT)
#: ขีดจำกัดจันทรสิกขา หรือ พอกพูน เป็นศัพท์เฉพาะ ถ้าอ่านจากเว็บดาราศาสตร์ต่างๆ ก็จะใช้คำนี้ค่ะ --Tinuviel | พูดคุย 100px 15:24, 30 ตุลาคม 2553 (ICT)
#:: เพิ่มหัวข้อ ความแตกต่างกับซูเปอร์โนวาประเภทอื่น ๆ แล้วครับ ไม่รู้ว่าจะพอหรือเปล่า --Horus | พูดคุย 04:04, 9 ตุลาคม 2553 (ICT)
#หัวข้อที่ 4,5 (ความแตกต่างจากซูเปอร์โนวาประเภท Ib และ Ic, ความแตกต่างจากซูเปอร์โนวาประเภท II)เนื้อหาน้อยไปครับ --Jo Shigeru  19:35, 17 ตุลาคม 2553 (ICT)
#: จากหน้าวิกิพีเดีย:ความแตกต่างระหว่างบทความคัดสรรและบทความคุณภาพ ควรพิจารณาว่าหัวข้อใดขาดหายไปมากกว่า ยังไม่ควรใช้เกณฑ์บทความคัดสรรที่ต้องมีเนื้อหาละเอียดครอบคลุมไปเสียทั้งหมด --Horus | พูดคุย 19:56, 17 ตุลาคม 2553 (ICT)
ดาวยักษ์เล็ก

ดาวยักษ์เล็ก (Subgiant star) เป็นประเภทของดาวฤกษ์ที่สว่างกว่าดาวแคระปกติในแถบลำดับหลักในชั้นสเปกตรัมเดียวกัน แต่ไม่สว่างเท่ากับดาวยักษ์ ถึงแม้ว่าดาวยักษ์เล็กจะมีลักษณะแน่นอนว่าเป็นดาวสว่างผิดปกติซึ่งอุดมไปด้วยโลหะและมีปฏฺกิริยาฟิวชั่นไฮโดรเจน (แบบเดียวกับดาวกึ่งแคระว่าเป็นดาวฤกษ์มัวผิดปกติซึ่งมีโลหะอยู่น้อยและมีปฏิกิริยาฟิวชั่นไฮโดรเจน) แต่ก็เป็นที่เชื่อกันทั่วไปว่าดาวยักษ์เล็กเป็นดาวฤกษ์ที่เผาผลาญเชื้อเพลิงไฮโดรเจนที่แกนกลางจนหมดหรือกำลังจะหมดแล้ว ในดาวยักษ์เล็กที่มีมวลประมาณ 1 มวลดวงอาทิตย์ เหตุการณ์ดังกล่าวทำให้แกนกลางยุบตัวลง ซึ่งเพิ่มอุณหภูมิใจกลางของดวงฤกษ์ให้สูงพอที่จะย้ายฟิวชั่นไฮโดรเจนไปยังเปลือกหุ้มรอบแกน และยังเพิ่มขนาดของดาวจนกระทั่งกลายเป็นดาวยักษ์ ที่จุดเริ่มต้นของระยะดาวยักษ์เล็ก (อย่างเช่น โปรซิออน) เส้นผ่านศูนย์กลางและความสว่างจะเพิ่มขึ้น แต่ดาวจะยังไม่เย็นตัวลงหรือเปลี่ยนสีอย่างเห็นได้ชัด ดาวยักษ์เล็กในช่วงหลังจะมีความคล้ายดาวยักษ์มากขึ้นโดยมีขนาดเส้นผ่านศูนย์กลางใหญ่ขึ้นและมีอุณหภูมิต่ำกว่าดาวฤกษ์ที่มีมวลเท่ากันในแถบลำดับหลัก ความสว่างโดยรวมเปลี่ยนแปลงเล็กน้อยระหว่างระยะดาวยักษ์เล็ก ดังที่แสดงให้เห็นโดยวิวัฒนาการตามแนวนอนอย่างเหมาะสมออกจากแถบลำดับหลักในทันที ลักษณะดังกล่าวมีความโดดเด่นอย่างมากในไดอะแกรมของแฮร์ทสชปรุง-รัสเซลล์‎ของกระจุกดาวทรงกลม
หมวดหมู่:ดาวยักษ์เล็ก
แอ็กซ์-ซูร์-เวียน

แอ็กซ์-ซูร์-เวียน (Aixe-sur-Vienne; Aissa) เป็นเมืองเล็ก ๆ ในจังหวัดโอต-เวียนซึ่งอยู่ในแคว้นลีมูแซ็ง ทางตะวันตกของประเทศฝรั่งเศส

**ดูเพิ่ม**
รายชื่อเมืองในจังหวัดโอต-เวียน

**อ้างอิง**
 INSEE

**แหล่งข้อมูลอื่น**
 Official website 
แม่น้ำอแอ็กซ์-ซูร์-เวียน 
หมวดหมู่:เมืองในจังหวัดโอต-เวียน
หมวดหมู่:ฌูล แวร์น

หมวดหมู่:นักเขียนบันเทิงคดีแนววิทยาศาสตร์
หมวดหมู่:บันเทิงคดีแนววิทยาศาสตร์
หมวดหมู่:วรรณกรรมภาษาฝรั่งเศส
หมวดหมู่:นักเขียนชาวฝรั่งเศส
หมวดหมู่:หมวดหมู่ตั้งตามชื่อนักเขียน
หมวดหมู่:ปีแยร์-โอกุสต์ เรอนัวร์

หมวดหมู่:จิตรกรชาวฝรั่งเศส
หมวดหมู่:ภาพเขียนโดยจิตรกร
หมวดหมู่:หมวดหมู่ตั้งตามชื่อศิลปิน
ภาณุ สุวรรณโณ

ภาณุ สุวรรณโณ หรือ อู เป็นนักแสดงชายชาวไทย เกิดเมื่อวันที่ 9 มกราคม พ.ศ. 2520 ที่ โรงพยาบาลสุราษฎร์ธานี จังหวัดสุราษฎร์ธานี สำเร็จการศึกษาระดับปริญญาตรี จากคณะวิศวกรรมเครื่องกล มหาวิทยาลัยเอเชียอาคเนย์
อูยังเคยเป็นสมาชิกของวงโมโน เมื่อปี พ.ศ. 2546 ของค่ายอาร์เอสร่วมกับสิงโต นำโชค และสมาชิกคนอื่นอีก 2 คน โดยเป็นมือกลองและนักร้องนำของวง ก่อนจะแยกวงในเวลาต่อมา

**ผลงาน**

**ผลงานละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางไอทีวี- ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7- ละครโทรทัศน์ทั้งหมดด้านล่างนี้ออกอากาศทางไทยพีบีเอส- ละครโทรทัศน์ทั้งหมดด้านล่างนี้ออกอากาศทางช่อง 8

**ภาพยนตร์**
 อุกกาบาต (2547) รับบท การิน- มนต์รักร้อยล้าน (2547) รับบท ฉัตรชัย- ครูแก (2547) รับบท นายแก- ชื่อชอบชวนหาเรื่อง (2546)- สาปเสือที่ลำน้ำกษัตริย์ (2545) รับบท วัน- โรงแรมผี (นวนิยาย) (2545) รับบท วิสูตร- 14 ตุลา สงครามประชาชน (2544) รับบท เสกสรรค์ ประเสริฐกุล

**มิวสิกวิดีโอ**
เพลง รักคนอื่นไม่เป็น
*เพลง ระยะสุดท้ายไม่มีจริง

**พิธีกร**
 รายการ คนไทยหัวใจไม่ท้อ ทุกวันเสาร์ เวลา 09.00 - 09.25 น. ทางช่อง 5- รายการ เที่ยวละไมไทยแลนด์เวิลด์ ทุกวันอาทิตย์ เวลา 05.00 - 05.30 น. ทางช่อง 3

**ผลงานเพลง**
 อัลบั้ม Mono (ออกร่วมกับวงโมโน) (2546)

**รางวัลที่ได้รับ**
 รางวัล ท็อปอวอร์ดสาขานักแสดงหน้าใหม่ยอดเยี่ยม ประจำปี 2546 จากละครเรื่อง แก้วตาหวานใจ ทางช่อง 7 โดยดาราวิดีโอ จัดโดย นิตยสาร ทีวีพูล- รางวัลนักแสดงดีเด่น เป็นรางวัลสำหรับบุคคลที่เป็นตัวอย่างที่ดีสำหรับเยาวชน

**อ้างอิง**

**แหล่งข้อมูลอื่น**
 panu99
หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:บุคคลจากอำเภอเมืองสุราษฎร์ธานี
หมวดหมู่:บุคคลจากมหาวิทยาลัยเอเชียอาคเนย์
หมวดหมู่:บุคคลจากมหาวิทยาลัยเทคโนโลยีราชมงคลกรุงเทพ
หมวดหมู่:นักแสดงจากจังหวัดสุราษฎร์ธานี
จอมขวัญ ลีละพงศ์ประสุต

จอมขวัญ ลีละพงศ์ประสุต (เกิด 6 กุมภาพันธ์ พ.ศ. 2537) จีจี้ เป็นนักแสดงหญิงชาวไทยเชื้อสายจีน อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ที่มีชื่อเสียงจากการรับบท "ฟ้าคราม" จากละครเรื่อง สืบสวนป่วนรัก

**ประวัติ**
จอมขวัญเกิดเมื่อวันที่ 6 กุมภาพันธ์ พ.ศ. 2537 แต่เดิมเธอมีชื่อเล่นว่า จี้ เพราะมีไฝที่คอตรงกับตำแหน่งของจี้พอดี ภายหลังได้เรียกเพิ่มเติมเป็น จีจี้ เธอมีเชื้อสายไทย, จีน และอเมริกัน บิดาของเธอ นายแพทย์พงษ์ศักดิ์ เป็นชาวไทยเชื้อสายจีน กับมารดาชื่อ ศิรินธร เป็นลูกครึ่งไทย-อเมริกัน มีพี่ชายที่อายุห่างกับเธอห้าปีชื่อ จอมจันทน์ ลีละพงศ์ประสุต
จอมขวัญเข้ารับการศึกษาระดับชั้นอนุบาลจนถึงประถมศึกษาปีที่ 2 จากโรงเรียนเซนต์ปอลคอนแวนต์ ศรีราชา, ประถมศึกษาปีที่ 3 จากโรงเรียนสาธิตอุดม พัทยา, ประถมศึกษาปีที่ 4 จนถึงมัธยมศึกษาปีที่ 6 จากโรงเรียนสาธิตแห่งมหาวิทยาลัยเกษตรศาสตร์ โครงการการศึกษาพหุภาษา จังหวัดชลบุรี และระดับอุดมศึกษาจากมหาวิทยาลัยกรุงเทพ คณะคอมพิวเตอร์กราฟิกและมัลติมีเดีย
จอมขวัญได้เข้ามาทำงานในวงการบันเทิง ตั้งแต่วัยเด็ก ขณะที่กำลังศึกษาอยู่ชั้นประถมศึกษาปีที่ 2 ด้วยการเดินแบบ จนถึงชั้นประถมศึกษาปีที่ 5 หลังจากนั้นหยุดพักทั้งงานแสดงละครเวทีและเดินแบบ เมื่อเข้าเรียนในระดับมัธยมศึกษา ได้กลับมาทำงานอีกครั้ง และได้ถ่ายโฆษณาตัวแรกคือ "แดนซ์ โรออน" "ดีพลัส" และ "แบรนด์ ซัมเมอร์แคมป์" โดยที่บุคลากรจากไทยทีวีสีช่อง 3 เห็นจอมขวัญจากงานโฆษณา เลยติดต่อเข้ามาเป็นนักแสดงในสังกัด และให้เล่นละครเรื่องแรกคือเรื่อง "ผยอง" คู่กับ ฐากูร การทิพย์ แสดงไว้เมื่อปลายปี พ.ศ. 2551 แต่ไม่ได้ออกอากาศ โดยในตอนนั้นมีอายุ 14 ปี
หลังจากแสดงละครเรื่อง สองผู้ยิ่งใหญ่ จบ จอมขวัญก็ไม่ได้รับงานแสดงอีก และออกจากวงการบันเทิงไปในปี พ.ศ. 2554

**ชีวิตส่วนตัว**
จอมขวัญ สมรสกับศักดิ์ นานา กีกี้ นักแข่งรถชาวไทย เมื่อวันที่ 8 กุมภาพันธ์ พ.ศ. 2556 หลังทั้งสองคบหากันเป็นเวลาเกือบ 4 ปี กับวัยของเจ้าบ่าวที่มากกว่าเจ้าสาว 19 ปี ทั้งนี้จอมขวัญได้เปลี่ยนไปนับถือศาสนาอิสลามตามสามี เมื่อต้นเดือนมิถุนายน พ.ศ. 2556 เธอได้ออกมาให้สัมภาษณ์พร้อมกับสามีว่ากำลังตั้งครรภ์บุตรคนแรกอยู่ มีบุตรสาวคนแรกชื่อมารีอา นานา (12 พฤศจิกายน 2556) และบุตรสาวคนที่สองชื่อเอ็มม่า นานา (19 มกราคม 2560)

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

**อ้างอิง**
หมวดหมู่:นักแสดงหญิงชาวไทย
หมวดหมู่:บุคคลจากวิทยาลัยนานาชาติ มหาวิทยาลัยกรุงเทพ
หมวดหมู่:นักแสดงจากจังหวัดชลบุรี
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายอเมริกัน
หมวดหมู่:บุคคลจากศาสนาพุทธที่เปลี่ยนไปนับถือศาสนาอิสลาม
หมวดหมู่:มุสลิมชาวไทย
หมวดหมู่:สกุลนานา
อาเจียว

อาเจียว (อักษรจีนตัวเต็ม: 阿嬌) ดารานักแสดงนักร้องสาวชาวฮ่องกง  เป็นที่รู้จักกันดีในฐานะนักร้องดูโอในวง ทวินส์ คู่กับ อาซา  อาเจียวเกิดเมื่อวันที่ 21 มกราคม ค.ศ. 1981 ที่ฮ่องกง มีชื่อจริงว่า จง ซินถง (อักษรจีนตัวเต็ม: 鍾欣桐, อักษรจีนตัวย่อ: 钟欣桐, พินอิน: zhōng xīntóng) มีชื่อภาษาอังกฤษว่า จิลเลียน ชุง (Gillian Chung)  มีชื่อเดิมว่า จง เจียลี่ (อักษรจีนตัวเต็ม: 鍾嘉勵, พินอิน: Zhong Jia Li)
พ่อของเธอเสียชีวิตไปตั้งแต่เธออายุได้แค่ขวบเดียว  แม่จึงผู้เลี้ยงดูเธอมาคนเดียว ต่อมาแม่แต่งงานใหม่ เธอจึงมีน้องต่างพ่อที่อายุต่างกันถึง 12 ปี  เข้าสู่วงการบันเทิงหลังจากกลับจากปิดเทอมที่ออสเตรเลีย ด้วยการเป็นนางแบบที่ฮ่องกง ต่อมาบริษัทโมเดลลิ่งได้แนะนำเธอให้กับค่ายเพลง EEG ซึ่งได้ออกอัลบั้มในนามวง ทวินส์ คู่กับ อาซา ในปี ค.ศ. 2000 
อาเจียวจบปริญญาตรี สถาบัน William Angliss ประเทศออสเตรเลีย
ส่วนผลงานการแสดงในซีรีส์และภาพยนตร์เรื่องต่าง ๆ มีทั้งแสดงเดี่ยวและคู่กับอาซา ได้แก่ Project A คู่กับ จาง เหว่ยเจี้ยน ในปี ค.ศ. 2007, ไซอิ๋ว ในปี ค.ศ. 2002, The Twins Effect, The Twins Effect II, House of Fury ในปี ค.ศ. 2005, Fox Volant of the Snowy Mountain ในปี ค.ศ. 2006 เป็นต้น
ในต้นปี ค.ศ. 2008 อาเจียวมีข่าวอื้อฉาวว่ามีรูปถ่ายและคลิปวิดีโอหลุด ในเชิงวาบหวิว ที่ถ่ายโดย เฉิน กวานซี อดีตแฟนเก่าของเธอ (ในรูปเซ็ตนี้ยังมี จาง ป๋อจือ นักแสดงสาวชื่อดังอีกคนร่วมอยู่ด้วย) ซึ่งเหตุการณ์นี้ทำให้เธอสะเทือนใจไม่น้อย  และต้องใช้เวลาอยู่ระยะหนึ่งถึงจะกลับาทำงานในวงการบันเทิงต่อได้

**อ้างอิง**

**แหล่งข้อมูลอื่น**
  เว็บไซต์อย่างเป็นทางการfix-attempted=yes 

หมวดหมู่:นักแสดงหญิงชาวฮ่องกง
หมวดหมู่:นักร้องหญิงชาวฮ่องกง
หมวดหมู่:พื้นที่แรมซาร์

หมวดหมู่:หมวดหมู่แบ่งตามประเทศ
หมวดหมู่:พื้นที่คุ้มครอง
หมวดหมู่:พื้นที่ชุ่มน้ำ
ท่าอวกาศยานบัยโกเงอร์

ไฟล์:map baikonur cosmodrome.png|thumb|250px|แผนที่แสดงตำแหน่งที่ตั้งของท่าอวกาศยานบัยโกเงอร์ในประเทศคาซัคสถาน
ท่าอวกาศยานบัยโกเงอร์ (Байқоңыр ғарыш айлағы / Baiqoñyr ğaryş ailağy; Космодром Байконур) หรือเรียกว่า เตอเรียตัม (Төретам / Töretam) เป็นศูนย์ส่งอวกาศยานแห่งแรกและใหญ่ที่สุดของโลก ตั้งอยู่ในเขตทะเลทรายทุ่งหญ้าสเตปป์ของประเทศคาซัคสถาน ห่างจากทะเลอารัลไปทางทิศตะวันออกราว 200 กิโลเมตร ทางเหนือของแม่น้ำซีร์ดาร์ยา ใกล้กับสถานีรถไฟเตอเรียตัม ที่ความสูง 90 เมตรเหนือระดับน้ำทะเล รัฐบาลรัสเซียเช่าศูนย์ดังกล่าวจากรัฐบาลคาซัคสถาน (จนถึง ค.ศ. 2050) และอยู่ภายใต้การบริหารร่วมกันขององค์การอวกาศสหพันธรัฐรัสเซียและกำลังป้องกันห้วงอากาศ-อวกาศรัสเซีย สหภาพโซเวียตสร้างศูนย์ดังกล่าวเมื่อปลายคริสต์ทศวรษ 1950 เป็นฐานปฏิบัติการโครงการอวกาศภายใต้โครงการอวกาศรัสเซียในปัจจุบัน บัยโกเงอร์ยังเป็นศูนย์ที่คับคั่ง โดยมีภารกิจทางพาณิชย์ ทางทหาร และทางวิทยาศาสตร์ถูกส่งจำนวนมากทุกปี 
วอสตอค 1 ยานอวกาศที่มีมนุษย์โดยสารขึ้นไปด้วยลำแรกในประวัติศาสตร์ ถูกส่งขึ้นสู่อวกาศจากหนึ่งในฐานส่งของบัยโกเงอร์ ซึ่งปัจจุบันเป็นที่รู้จักกันว่า "กาการินส์สตาร์ต" ตามชื่อของนักบินคือ ยูรี กาการิน เช่นเดียวกับดาวเทียมดวงแรกของโลก ดาวเทียมสปุตนิก 1
ท่าอวกาศยานบัยโกเงอร์ก่อตั้งขึ้นเมื่อวันที่ 2 มิถุนายน ค.ศ. 1955 โดยอดีตกระทรวงกลาโหมโซเวียต เดิมทีมันถูกสร้างขึ้นเพื่อใช้เป็นฐานปฏิบัติการของโครงการอวกาศของโซเวียต ทั้ง ดาวเทียมสปุตนิก 1 ซึ่งเป็นดาวเทียมประดิษฐ์ดวงแรกและวอสตอค 1 ยานอวกาศที่มีมนุษย์โดยสารขึ้นไปด้วยลำแรกในประวัติศาสตร์ ถูกส่งขึ้นสู่อวกาศจากหนึ่งในฐานส่งของบัยโกเงอร์ ซึ่งปัจจุบันเป็นที่รู้จักกันว่า "กาการินส์สตาร์ต" เพื่อเป็นเกียรติแก่นักบินอวกาศชาวโซเวียตชื่อ ยูรี กาการิน ซึ่งเป็นนักบินของวอสตอค 1 และมนุษย์คนแรกในอวกาศ ภายใต้การบริหารของรัสเซียในปัจจุบัน บัยโกเงอร์ยังคงเป็นท่าอวกาศยานที่พลุกพล่าน โดยมีภารกิจเชิงพาณิชย์ การทหาร และวิทยาศาสตร์มากมายที่ส่งขึ้นทุกปี

**อ้างอิง**

**แหล่งข้อมูลอื่น**
 ท่าอวกาศยานบัยโกเงอร์  historical note ru and historical pictures (2002) ที่  buran.ru – NPO Molniya, maker of Russian space shuttle Buran.-  RussianSpaceWeb.com on Baikonur.-  360° interactive panoramas of Baikonur Cosmodrome.-  Baikonur: the town, the cosmodrome, the MetOp-A launch campaign.-  "World's Oldest Space Launch Facility: The Baikonur Cosmodrome". Sometimes Interesting. 26 พฤษภาคม 2014-  Nedelin Disaster. RussianSpaceWeb.com. en-  The official website of the city administration Baikonur. "Baikonur commemorated a test rocket and space technology". ru-  The Russian Union Of Veterans. "Day of memory and grief". ru
หมวดหมู่:สิ่งก่อสร้างตั้งแต่ พ.ศ. 2498
บัยโกเงอร์
แม่แบบ:))/doc

== การใช้งาน**
ใช้สำหรับ }} เมื่อมี wiki syntax ทำให้ไม่สามารถใช้ }} ธรรมดาได้

**ดูเพิ่ม**
 แม่แบบ:((- แม่แบบ:=
หมวดหมู่:แม่แบบเนมสเปซแม่แบบ
en:Template:))
ทางหลวงแผ่นดินหมายเลข 4035

ทางหลวงแผ่นดินหมายเลข 4035 สายนาชุมเห็ด–โคกมะพร้าว  มีจุดเริ่มต้นบนทางหลวงแผ่นดินหมายเลข 41 ที่ตำบลเวียงสระ อำเภอเวียงสระ จังหวัดสุราษฎร์ธานี สิ้นสุดที่ทางหลวงแผ่นดินหมายเลข 4009 บ้านโคกมะพร้าว ตำบลทุ่งหลวง อำเภอเวียงสระ ระยะทางประมาณ 2 กม โดยปัจจุบัน มีการยุบรวมสายทางกับทางหลวงหมายเลข 4009 แล้ว

**รายชื่อทางแยก**- (เริ่ม) ทางหลวงแผ่นดินหมายเลข 41 (ทางเหนือไปจังหวัดชุมพร ทางใต้ไปอำเภอทุ่งสง)
** (สิ้นสุด) ทางหลวงแผ่นดินหมายเลข 4009 ทางตะวันตกไปอำเภอพระแสงและจังหวัดกระบี่ ทางตะวันออกไปอำเภอเวียงสระ

**อ้างอิง**
4035
4-4035
4035
4035
แม่แบบ:=/doc

== การใช้งาน**
ใช้แทนเครื่องหมาย = สำหรับใส่ค่าในแม่แบบอื่น ซึ่งปกติจะไม่สามารถใส่ได้

**ดูเพิ่ม**
 แม่แบบ:((- แม่แบบ:))
หมวดหมู่:แม่แบบเนมสเปซแม่แบบ
ar:قالب:=
av:Шаблон:=
ba:Ҡалып:=
bg:Шаблон:Eq
bm:Modèle:=
br:Patrom:=
ca:Plantilla:=
cs:Šablona:=
da:Skabelon:=
el:Πρότυπο:=
en:Template:=
eo:Ŝablono:=
es:Plantilla:=
eu:Txantiloi:=
fa:الگو:=
fi:Malline:=
fr:Modèle:=
gag:Şablon:=
gl:Modelo:=
he:תבנית:=
hi:साँचा:=
hr:Predložak:=
hsb:Předłoha:Eq
hu:Sablon:Egyenlőségjel
hy:Կաղապար:Eq
id:Templat:=
it:Template:=
ja:Template:=
kab:Talɣa:=
kk:Үлгі:Eq
ko:틀:=
krc:Шаблон:Eq
la:Formula:=
lt:Šablonas:=
ms:Templat:=
nl:Sjabloon:=
nn:Mal:=
no:Mal:=
pl:Szablon:=
pt:Predefinição:=
ro:Format:=
ru:Шаблон:=
sah:Халыып:Eq
simple:Template:=
sk:Šablóna:Rovná sa
sl:Predloga:=
sr:Шаблон:=
sv:Mall:=
tr:Şablon:=
tt:Калып:=
uk:Шаблон:Eq
uz:Andoza:=
vi:Bản mẫu:=
war:Batakan:=
yi:מוסטער:=/דאק
zh:Template:=
แม่แบบ:0/doc

หมวดหมู่:Inline spacing templates
หมวดหมู่:แม่แบบช่วยพิมพ์
ar:قالب:0
bg:Шаблон:0
da:Skabelon:0
de:Vorlage:0
en:Template:0
fr:Modèle:0
hr:Predložak:0
hu:Sablon:0
nl:Sjabloon:0
pt:Predefinição:0
ru:Шаблон:0
simple:Template:0
หมวดหมู่:เอ็กซ์เมน

หมวดหมู่:การ์ตูนอเมริกัน
หมวดหมู่:การ์ตูนทีวีแอนิเมชัน
หมวดหมู่:ยอดมนุษย์
หมวดหมู่:ยอดมนุษย์อเมริกัน
หมวดหมู่:ซูเปอร์ฮีโร่ในมาร์เวลคอมิกส์
หมวดหมู่:มนุษย์กลายพันธุ์ (มาร์เวลคอมิกส์)
หมวดหมู่:องค์กรสมมุติ
หมวดหมู่:อาชญากรรมในประเทศไทย

หมวดหมู่:การบังคับใช้กฎหมายในประเทศไทย
หมวดหมู่:สังคมไทย
ไทย
หมวดหมู่:อาชญากรรมในเอเชียตะวันออกเฉียงใต้
สุรชัย ศิริสูตร์

อาจารย์สุรชัย ศิริสูตร์ (16 ตุลาคม ค.ศ. 1948 – ) หรือที่รู้จักกันในชื่อ ชัย ศิริสูตร์ หรือ อาจารย์ชัย เป็นผู้ฝึกสอนศิลปะการต่อสู้ป้องกันตัว รวมทั้งเป็นผู้ก่อตั้งและเป็นนายกสมาคมมวยไทยแห่งสหรัฐอเมริกา และมีส่วนในความรับผิดชอบต่อการนำมวยไทยสู่สหรัฐอเมริกา เขาเกิดที่กรุงเทพมหานคร และได้รับการปลูกฝังให้มีความผูกพันต่อมวยไทยตั้งแต่อายุ 4 ปี
นอกจากนี้ เขามีโอกาสพบกับบรูซ ลี ในช่วงเดินทางไปสาธิตมวยไทยที่แพซาดีนา รัฐแคลิฟอร์เนีย ใน ค.ศ. 1969 ซึ่งบรูซ ลี กล่าวกับอาจารย์สุรชัยว่า "มวยไทยยอดเยี่ยมที่สุดในโลก"

**ประวัติ**
สุรชัยเริ่มศึกษาวิชามวยไทยตลอดจนคาราเต้อย่างเป็นทางการเมื่ออายุได้หกปี เขาได้รับสายดำ จากสังกัดโชริน-ริวเมื่ออายุ 12 ปี ซึ่งเป็นช่วงเดียวกันกับที่เขาเริ่มเข้าสู่สังเวียนของมวยไทย อาจารย์ชัยเข้าแข่งขันมวยไทยมาเป็นจำนวน 72 ครั้งแล้วเกษียณตนเองจากการเป็นนักชกในปี ค.ศ. 1968 ก่อนที่จะเดินทางออกจากประเทศไทยเพื่อไปฝึกสอนวิชามวยไทยในสหรัฐอเมริกา
เมื่อมาถึงสหรัฐอเมริกาแล้ว อาจารย์ชัยได้ทำการตีสนิทและถ่ายทอดวิชาให้กับกลุ่มนักซิ่งมอเตอร์ไซค์ชื่อดังที่มีชื่อว่าเฮลส์ แองเจิลส์ โดยไม่รู้มาก่อนว่าพวกเขาเป็นใคร ก่อนที่ทางเอฟบีไอได้ทำการชี้แจงให้เขาได้รับทราบ ครั้นแล้ว อาจารย์ชัยได้เป็นอาสาสมัครในการฝึกอบรมตัวแทนเอฟบีไอ
ในช่วงคริสต์ทศวรรษ 1970 จนถึงต้นคริสต์ทศวรรษ 1980 อาจารย์ชัยได้ทำการฝึกสอนในวิทยาลัยของแคลิฟอร์เนียตอนใต้หลายแห่ง อาทิ ชาฟฟีคอลเลจ, แคลร์มอนท์เมนส์คอลเลจ และ แคลสเตทซานเบอร์นาร์ดิโน รวมถึงบริเวณนอกบ้านของเขาเอง ลูกศิษย์ในช่วงแรกของเขาประกอบด้วย จิม แวโนเวอร์, ไมค์ โกลบาค, เร็กกี แจ็คสัน, เกล็น เฮอร์นันเดซ, ดอน บอยด์ และรองประธานสมาคมมวยไทยของอาจารย์ชัย ที่มีชื่อว่า โทนี เกร็ค ซึ่งเป็นผู้ที่เข้ามาถึงประเทศไทยในปี ค.ศ. 1982 ในฐานะตัวแทนทีมอเมริกันคนแรกที่เข้าร่วมการแข่งขันในรายการมวยไทยเวิลด์แชมเปียนชิป
ในปี ค.ศ. 1978 ได้เริ่มฝึกสอนอาจารย์ศิลปะการต่อสู้ป้องกันตัวท่านหนึ่งที่มีชื่อว่าแดน อีโนซันโต โดยอีโนซันโตได้เป็นนักเรียนที่รับการฝึกในสนามหญ้าหลังบ้านของอาจารย์ชัย และอีโนซันโตก็ได้แนะนำให้อาจารย์ชัยร่วมสอนในหลักสูตรเจี๋ยฉวนเต้าของเขา ซึ่งช่วยให้อาจารย์ชัยได้ขยายความรู้ด้านมวยไทยในสหรัฐ และในระดับนานาชาติมากยิ่งขึ้น ในปี ค.ศ. 1983 อีโนซันโตได้แนะนำให้อาจารย์ชัยได้รู้จักกับทอม แลนดรี ซึ่งเป็นนักอเมริกันฟุตบอลทีมแดลลัส คาวบอยส์ ผู้ร่วมทำการก่อตั้งการแข่งขันมวยไทยนัดอุ่นเครื่องในช่วงก่อนฤดูกาลกับอาจารย์ชัย กระทั่งแลนดรีได้จากไปในปี ค.ศ. 1990
ปัจจุบัน อาจารย์สุรชัยยังคงดำเนินการสอนวิชามวยไทยที่ค่ายมวยไทยในรัฐออริกอน โดยในแต่ละปีมีนักเรียนกว่า 200 คนจากทั่วโลกเข้าร่วมหลักสูตร

**อ้างอิง**
 Balicki, Ron. Gold, Steven (2007). Jeet Kune Do: The Principles of a Complete Fighter, HNL Publishing. ISBN 9-531766-3-0- Kelly, Perry (2000). Dan Inosanto: The Man, The Teacher, The Artist, Paladin Press. ISBN 1-58160-079-8.- Sirisute,Surachai. (1987).Muay Thai Kickboxing, Unique Publications. ISBN 978-0317543568 - Van Schuyver, Mark and Villalobos, Pedro. (2002) Fighting Strategies of Muay Thai: Secrets of Thailand's Boxing Camps. Paladin Press. ISBN 978-1581603583

**ดูเพิ่ม**
 แดน อีโนซันโต

**แหล่งข้อมูลอื่น**
  Thai Boxing Association of the USA
หมวดหมู่:นักคาราเต้ชายชาวไทย
หมวดหมู่:นักมวยไทยชาวไทย
หมวดหมู่:ผู้ฝึกสอนมวยไทย
หมวดหมู่:ชาวไทยในสหรัฐ
หมวดหมู่:ผู้ฝึกศิลปะการต่อสู้จากกรุงเทพมหานคร
หมวดหมู่:บุคคลจากรัฐออริกอน
เริ่น เสียนฉี

เริ่น เสียนฉี (หรือที่นิยมเรียกว่า เยิ่น เสียนฉี) (อักษรจีนตัวเต็ม: 任賢齊, อักษรจีนตัวย่อ: 任贤齐, พินอิน: rèn xián qí) นักร้องและนักแสดงชาวไต้หวัน  เกิดเมื่อวันที่ 23 มิถุนายน ค.ศ. 1966 ที่จางฮั่ว ประเทศไต้หวัน มีชื่อภาษาอังกฤษว่า ริชชี เริ่น (Richie Ren) หรือ ริชชี่ เจิ่น (Richie Jen) มีชื่อเล่นที่เพื่อน ๆ นิยมเรียกว่า เสี่ยวฉี
เริ่น เสียนฉี จบการศึกษาที่วิทยาลัยเหวินฮัวด้านกายภาพ  มีงานอดิเรกคือขับรถแข่งและขี่จักรยานยนต์แข่ง เล่นกีตาร์, ฟลุตและฮาร์โมนิกา  เข้าสู่วงการบันเทิงด้วยการออกอัลบั้มในฐานะนักร้องที่ไต้หวัน เมื่อปี ค.ศ. 1990  มีชื่อเสียงโด่งดังที่ไต้หวัน ก่อนจะขยายชื่อเสียงไปยังฮ่องกงและจีนแผ่นดินใหญ่ 
ทางด้านผลงานการแสดง มีผลงานครั้งแรกในแบบภาพยนตร์ในปี ค.ศ. 1999 เรื่อง Fly Me To Polaris ด้วยการแสดงคู่กับนางเอก จาง ป๋อจือ  ซึ่งเจ้าตัวแสดงเป็นหนุ่มใบ้ได้อย่างน่าประทับใจ ซึ่งภาพยนตร์ก็ประสบความสำเร็จอย่างงดงามและได้รับรางวัลไปหลายรางวัล, Seoul Raiders ในปี ค.ศ. 2005 และในส่วนของซีรีส์เรื่องต่าง ๆ อาทิ มังกรหยก ภาคจอมยุทธอินทรี ซึ่งเจ้าตัวรับบทเป็น เอี้ยก้วย ในปี ค.ศ. 1998, กระบี่เย้ยยุทธจักร ในปี ค.ศ. 2000 และ ชอลิ้วเฮียง ในปี ค.ศ. 2001 ซึ่งถึงแม้ว่าจะได้รับเสียงวิจารณ์ว่าบุคคลิกไม่เหมาะสมก็ตาม
เริ่น เสียนฉี ได้ชื่อว่าเป็นพระเอกที่หน้าตาไม่หล่อ แต่นิสัยดี ในปี ค.ศ. 2007 ได้ร่วมกับเพื่อนนักแสดงคนอื่น ๆ เยี่ยมผู้ประสบพิบัติภัยที่มณฑลเสฉวน และในกลางปี ค.ศ. 2010 ได้ยกเลิกคอนเสิร์ตของตนเองที่ฟิลิปปินส์ เนื่องจากต้องการประท้วงรัฐบาลฟิลิปปินสืที่ปล่อยให้นักท่องเที่ยวชาวฮ่องกงถึง 8 คนเสียชีวิตทั้งหมดบนรถโดยสารที่กรุงมะนิลา ในวิกฤตการณ์จับกุมตัวประกัน
ชีวิตส่วนตัว มีบุตรชายที่เกิดในปี ค.ศ. 2008 กับภริยาที่คบหากันมาตั้งแต่สมัยเรียนมัธยม ถึงแม้ว่าจะไม่ได้จัดพิธีแต่งงานกันก็ตาม แต่ทั้งคู่ก็จดทะเบียนสมรสกันอย่างถูกต้องตามกฎหมาย 

**ภาพยนตร์**
 Cops & Robbers (1991)- Top Cool (1993)- No Sir III (1994)- A Bug's Life (1998)- A Beautiful New World (1998)- Gorgeous (1999)- Fly Me To Polaris (1999)- Summer Holiday (2000)- Life Express (2002)- Marry A Rich Man (2002)- Summer I Love You (2002)- Honesty (2003)- Truth or Dare: 6th Floor Rear Flat (2003)- Silver Hawk (2004)- Elixir Of Love (2004)- 20, 30, 40 (2004)- Breaking News (2004)- Seoul Raiders (2005)- 2 Become 1 (2006)- Exiled (2006)- Happy Birthday (2007)- Contract Lover (2007)- Storm Rider Clash Of Evils (2008)- Lady Cop & Papa Crook (2008)- The Sniper (2009)- Accident (2009)- Fire Of Conscience (2010)- Adventure Of The King (2010)- Flirting Scholar 2 (2010)- Punished (2011)- May Day 3DNA (2011)- Life Without Principle (2011)- Legendary Amazons (2011)- The Allure Of Tears (2011)- Scheme With Me (2012)- Will You Still Love Me Tomorrow? (2013)- First of May (2014)

**อ้างอิง**

**แหล่งข้อมูลอื่น**
  เว็บไซต์ส่วนตัว date=2006-06-17 -  เพลงคั่น กั้ว ไหล Kan Guo Lai - Richie Ren date=2009-09-18 -  วิดีโอคลิปเพลงประกอบ กระบี่เย้ยยุทธจักร date=2010-10-04 
หมวดหมู่:นักแสดงไต้หวัน
หมวดหมู่:นักร้องไต้หวัน
หมวดหมู่:บุคคลจากจางฮว่า
รินเนะ

รินเนะ (境界のRINNE, เคียวไค โนะ รินเนะ) เป็นชุดหนังสือการ์ตูนญี่ปุ่นเขียนขึ้นโดยรูมิโกะ ทากาฮาชิ เริ่มต้นตีพิมพ์ลงในนิตยสารโชเนนซันเดย์ ต่อมาจึงนำมารวมเล่มโดยสำนักพิมพ์ โชงะกุกัง ซีรีส์ชุดนี้เล่าถึงมามิยะ ซากุระ ซึ่งตอนเด็กเธอเกิดหลงเข้าไปในโลกวิญญาณจึงทำให้เธอมีพลังพิเศษที่สามารถมองเห็นคนที่ตายไปแล้ว และเพื่อนร่วมชั้นของเธอ โรคุโด รินเนะ ผู้คอยชี้แนะวิญญาณที่ยังคงหลงทางไม่ยอมไปเกิดใหม่ให้กลับขึ้นไปยังวงล้อแห้งวัฏสงสาร หนังสือการ์ตูนเรื่องนี้ได้ลิขสิทธิ์โดย  สยามอินเตอร์คอมิกส์ 

**เค้าโครงเรื่อง**
มามิยะ ซากุระ เด็กสาวมัธยมปลายที่กลายมาเป็นคนที่สามารถมองเห็นวิญญาณได้ หลังจากที่เธอหลงเข้าไปในโลกของวิญญาณในตอนยังเด็ก พอเข้าเรียนมัธยมปลายเธอก็ต้องมาเจอกับเด็กหนุ่มผมแดงที่มีชื่อว่า รินเนะ ซึ่งนั่งติดกันในห้องเรียน รินเนะเป็นผู้คอยชี้แนะวิญญาณที่ยังไม่ยอมไปเกิดใหม่ ให้กลับขึ้นไปยังวงล้อแห่งวัฏสงสาร ซึ่งทั้งสองต้องก็ได้ร่วมด้วยช่วยกันชี้แนะวิญญาณ

**ตัวละคร**
โรคุโด รินเนะ Rinne Rokudo
ตัวเอกหลักของเรื่อง เด็กหนุ่มที่เป็นผู้คอยชี้แนะวิญญาณทียีงหลงทางไม่ยอมไปเกิดใหม่ให้กลับไปยังวงล้อแห่งวัฏสงสาร คุณยายของรินเนะเป็นยมทูต คุณปู่เป็นคนอาศัยอยู่ในตึกชมรมร้างอย่างอัตคัตขัดสน เมื่อทำหน้าที่ยมทูตเขาต้องใช้เครื่องมือซึ่งต้องซื้อจากโลกวิญญาณ ซึ่งมีราคาถูกจนไปถึงแพงมาก จนทำให้รินเนะต้องหมดเงินไปมาก
มามิยะ ซากุระ Sakura Mamiya
ซากุระเป็นนางเอกของเรื่อง ซากุระเคยหลงทางไปในโลกวิญญาณในตอนเด็ก แต่ได้ความช่วยเหลือกลับมาจากทามาโกะ(คุณยายของรินเนะ) และได้ความสามารถในการมองเห็นวิญญาณ
ทามาโกะ Tamako
เป็นคุณยายของรินเนะอดีตยมทูตผู้เคยช่วยเหลือซากุระตอนเด็กที่หลงทางในโลกวิญาณให้กลับออกมา
โรคุมอน Rokumon
ภูตแมวดำผู้ช่วยยมทูต มีความตั้งใจจริงที่จะมาเป็นผู้รับใช้ของรินเนะ
มาซาโตะ Mashato
ศัตรูของรินเนะเป็นปิศาจที่คอยล่าวิญญาญมาลงนรก แค้นรินเนะตั้งแต่เด็กๆ และคอยตามล้างแค้นเรื่อยมา
จูนมอนจิ ซึบาสะ Tsubasa Jumonji
เด็กหนุ่มที่เพิ่มย้ายมาเรียนห้องเดียวกับรินเนะ ที่บ้านทำอาชีพปราบผี ตอนที่ยังเด็กเคยตกหลุมรักซากุระ เป็นคนจริงจังทั้งในเรื่องความรักและงานปราบผี ก็เลยจงเกลียดจงชังรินเนะเป็นอย่างมาก
มิโฮ Miho
เป็นเพื่อนรักของซากุระ เป็นคนที่ชอบเรื่องเกี่ยวกับภูตผีปีศาจ
ริกะ Rika
เป็นเพื่อนรักของซากุระที่ธรรมดาและจริงใจ แต่ออกจะขี้เหนียวไปหน่อย

**วันที่ออกจำหน่าย**

** เสียงตอบรับ**
หนังสือการ์ตูน รินเนะ มีการวางขายฉบับลิขสิทธิ์ในประเทศไทยโดย สยามอินเตอร์คอมิกส์   ในขณะที่ปัจจุบันยังไม่มีลิขสิทธิ์อนิเมะรินเนะในไทย

** อ้างอิง**

**แหล่งข้อมูลอื่น == -  เว็บไซต์อนิเมะรินเนะอย่างเป็นทางการ-  เว็บไซต์อนิเมะรินเนะอย่างเป็นทางการของเอ็นเอชเค date=2018-05-19 -  ข้อมูลมังงะรินเนะ ที่อนิเมะนิวส์เน็ตเวิร์ก-  ข้อมูลอะนิเมะรินเนะ ที่อนิเมะนิวส์เน็ตเวิร์ก-  รินเนะในเว็บไซต์การข่าวผลงานการ์ตูนของรูมิโกะ ทากาฮาชิ รูมิคเวิลด์(แฟนคลับ)
ร
ร‎
ร
ร
หมวดหมู่:งานเขียนของรูมิโกะ ทากาฮาชิ